Ta
chestis zornadis si son davueltis iniziativis par celebrâ i 40 agns
de Bressola,
o sei de rêt scolastiche privade a imersion che e à garantît la
istruzion par catalan a miârs di fruts che a vivin inte Catalogne
Nord sot aministrazion francese. La Bressola,
di là de sô funzion specifiche, e rapresente une des entitâts
principâls inte difese de identitât e de lenghe proprie di cheste
part de Catalogne. Pal so complean al è jessût ancje un sît
internet dut gnûf (www.bressola.cat)
che, dongje di jessi plui dinamic e siôr, al ufrìs ancje dai blogs
personalizâts par ognidune des scuelis de rêt. Magari cussì no,
dopo vê patît ta chescj agns pidiments di ogni sorte massime sul
plan politic e economic, la Bressola
e à ancjemò problemis di frontâ, a tacâ de mancjance di un numar
suficient di struturis. Par esempli, tal an 2015-2016, i fruts che a
studiin tes scuelis di cheste rêt a son 987, ma si à vût di refudâ
la domande di altris cincuante di lôr par vie che no jerin avonde
spazis par ducj.
Font:
Bressola.cat,
01/01/16
kea_Latn fur_Latn lmo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn oci_Latn fur_Latn fur_Latn fur_Latn fur_Latn fur_Latn fra_Latn lmo_Latn unk